Lav et referat af nedenstående tekst:

Tekst:
En 26-årig kvinde fra Aalborg tilbragte natten i detentionen, efter hun var blevet anholdt i forbindelse med et lidt specielt trafikuheld. Nordjyllands Politi fik kort efter klokken 2 natten til søndag en anmeldelse om, at en bil var kørt ind i en fotobutik, som ligger i krydset ved Boulevarden og Vingårdsgade i Aalborg. Ifølge vagtchef hos Nordjyllands Politi, Bruno Brix, var der to kvinder i bilen. Ingen af dem kom til skade ved kollisionen. Der skete kun materiel skade på butikken og bilen. Bilen viste sig i øvrigt at være stjålet. Den var efterlyst i forbindelse med et brugstyveri. Passageren fik lov til at gå, men føreren blev anholdt. Politiet fik hende både til at blæse i alkometret og fik taget en blodprøve, som viste, at kvinden var påvirket af alkohol. Hun har sovet rusen ud i detentionen, og i løbet af formiddagen skal hun afhøres - både om uheldet, og om hvilken forbindelse hun har til den stjålne bil.

Referat:
En kvinde er anholdt, efter hun i en stjålen bil torpederede en butiksfacade.